Waswe, iu laek for readim disfala article long %% languis?
Online Bible | NIU WORLD BIBLE
Waswe, iu laek for readim disfala article long %% languis?
1 Timothy 3:1-16
3 Toktok wea barava tru hem olsem: Sapos man hem laek for elder, gud samting nao hem laek for duim.2 Elder mas no garem blame long eni samting, garem wanfala waef nomoa, and no ova tumas long eni samting wea hem duim. Hem mas garem gudfala tingting, organize gud, hapi for welkamim pipol, and savve hao for teach.3 Hem mas no man for drunk, no raf, no forcem tingting bilong hem long narawan, no man for raoa, and no laekem tumas selen.4 Hem mas lukaftarem gud famili bilong hem, and olketa pikinini bilong hem mas obey and showimaot respect.5 (Sapos man no savve hao for lukaftarem gud famili bilong hem, hard tumas for hem lukaftarem kongregeson bilong God.)6 Hem mas no wanfala niu disaepol, nogud hem kamap praod and kasem sem judgment wea Devil hem kasem.7 Hem mas man wea pipol aotsaed* tinghae long hem tu, mekem no eniwan tok nogud abaotem hem and hem no foldaon insaed long trap bilong Devil.8 Olketa ministerial servant mas garem mature tingting, tok tru evritaem, no drinkim tumas wine, and no greedy for kasem samting for olketa seleva.9 Olketa mas garem gudfala konsens and followim olketa tru teaching, wea datwan hem wanfala holy secret bilong God.10 Testim olketa man olsem firstaem for lukim sapos olketa fit, and sapos no eniwan accusim olketa long eni samting, then olketa savve ministerial servant nao.11 Olketa woman tu mas garem mature tingting, no laea for spoelem eniwan, no ova tumas long eni samting wea olketa duim, and olketa mas faithful long God long evri samting.12 Olketa ministerial servant mas garem wanfala waef nomoa and lukaftarem gud olketa pikinini and evriwan wea stap long haos.13 Olketa man wea duim gud waka bilong olketa garem gudfala nem and olketa barava free for story long narawan abaotem faith bilong olketa long Christ Jesus.14 Mi raet kam long iu abaotem olketa samting hia, bat mi hope bae klosap mi lukim iu.15 Bat mi raetem diswan mekem sapos mi no kam kwiktaem, iu bae savve wanem for duim insaed long famili bilong God. Hem nao kongregeson bilong God wea laef wea datwan sapotim and defendim truth.16 Datfala holy secret abaotem wei for faithful long God hem barava big samting: ‘Jesus hem kamap wanfala man, God showimaot hem ting long hem olsem hem raeteous taem hem mekem hem for wanfala spirit moa, and hem go long olketa angel. Pipol preach abaotem hem long evri kantri, olketa long world biliv long hem, and hem kasem glory taem hem go ap long heven.’
eng_Latn fij_Latn eng_Latn zho_Hans tpi_Latn